হাইন্স জনসন
হফনি হোবাহ হাইন্স জনসন (ইংরেজি: Hines Johnson; জন্ম: ১৩ জুলাই, ১৯১০ - মৃত্যু: ২৪ জুন, ১৯৮৭) জ্যামাইকার কিংস্টনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন হাইন্স জনসন। দীর্ঘ ৬ ফুট ৩ ইঞ্চ উচ্চতার অধিকারী দীর্ঘদেহী জনসন মূলতঃ ডানহাতি ফাস্ট বোলিং করতেন। পাশাপাশি নিচেরসারিতে ডানহাতে ব্যাটিং করতে পারতেন তিনি। ১৯৩৫ সালে জ্যামাইকার পক্ষে প্রথম-শ্রেণীর ক্রিকেটে অভিষেক ঘটে তার। এ দলের সাথে ১৯৫১ সালে সম্পর্ক বজায় রেখেছেন তিনি। দ্বিতীয় বিশ্বযুদ্ধের কারণে তার খেলোয়াড়ী জীবনে ব্যাঘাত সৃষ্টি করে।